ทิสโก้ย้ำจีนเด่นหุ้นถูก ขายกองใหม่เป้า10%
ทิสโก้ แนะจับตาแก้หนี้ยุโรปป่วนการลงทุน ชูจีนหนุนเอเชียแกร่ง ออกกองทุนหุ้นไชน่า ทริกเกอร์ 3 ตั้งเป้ากำไร 10%
26 ม.ค. 2555

ทิสโก้ แนะจับตาแก้หนี้ยุโรปป่วนการลงทุน ชูจีนหนุนเอเชียแกร่ง ออกกองทุนหุ้นไชน่า ทริกเกอร์ 3 ตั้งเป้ากำไร 10%
นายกำพล อดิเรกสมบัติ เศรษฐกรอาวุโส ศูนย์วิเคราะห์เศรษฐกิจและกลยุทธ์ บล.ทิสโก้ กล่าวว่า เศรษฐกิจโลกในปีนี้คาดว่าจะชะลอตัวลงจากปัญหาหนี้ยุโรป ซึ่งความไม่แน่นอนในยุโรปจะมีสูงในครึ่งปีแรก เนื่องจากกรีซ อิตาลี และสเปน จะมีการชำระหนี้คืนค่อนข้างมาก และสิ้นเดือน เม.ย. ธนาคารพาณิชย์ในยุโรปต้องเพิ่มอัตราส่วนเงินกองทุนต่อสินทรัพย์เสี่ยงให้ได้ 9% 
สำหรับเศรษฐกิจสหรัฐเริ่มฟื้นตัวขึ้นช้าๆ แม้อัตราการว่างงานลดลงอยู่ระดับ 8.5% แต่ภาคอสังหาริมทรัพย์ยังไม่ฟื้นตัวชัด ส่วนเศรษฐกิจเอเชียแม้ชะลอตัวเล็กน้อยแต่ยังแข็งแกร่ง โดยจีนขับเคลื่อนหลักกองทุนการเงินระหว่างประเทศ (ไอเอ็มเอฟ) คาดว่าจีนจะเติบโต 8.2% และเงินเฟ้ออยู่ที่ 4.1% ใกล้เคียงกับกรอบเงินเฟ้อของทางการจีนที่ 4% จึงมีโอกาสสูงที่ธนาคารกลางจีนจะดำเนินนโยบายการเงินแบบผ่อนคลายต่อเนื่องเพื่อกระตุ้นเศรษฐกิจ
บริษัทหลักทรัพย์จัดการกองทุนทิสโก้ เปิดขายกองทุนเปิดทิสโก้ ไชน่า ทริกเกอร์ 10% # 3 ตั้งแต่วันที่ 25 ม.ค.-1 ก.พ.นี้ อายุโครงการ 1 ปี ลงทุนหุ้นจีนผ่านกองทุน Lyxor ETF ChinaEnterprise (HSCEI) ตั้งเป้ากำไร 10% ปิดกองทุน